पि एल एनि आखायनिफ्राय अरुणाचलनि सा 5 सेंग्राफोरखौ भारतनि रौनियाफोरा आखायाव नाजावो आरो बिसोरखौ 14 साननि थाखाय क्वारेन्टाइनआव दोन्नायनि उनाव नख'रनि सोद्रोमाफोरनि आखायाव गथायनाय जागोन । बाथ्राखौ गुवाहाटीनि रौनिया बिफानजों लोब्बा थानाय पि आर अ पि कंसाइआ आसामनि गांसे इंराजी खौरां बिजोंनि सिगाडाव फोरमायदों। अरुणाचल सोनाब लकसभा बियाबनि एम पि किरेन रिजिजुआबो बे बाथ्राखौ फोरमायदों। मिरुनि मन्थ्रि रिजिजुआ सा 5 अरुणाचलनि सेंग्राफोरखौ भारतीय आर्मीनि आखायाव गथायनाय बाथ्राखौ रोखा खालामदों। बेनि थाखाय रिजिजुआ भारतनि रौनिया बिफाननो गावनि साबायखरखौ जासिदों।